Timotej z Farasu

Timotej z Farasu (; * začiatok 14. storočia † asi po roku 1372, Kasr Ibrim) bol mních a posledný známy biskup z Farasu pôsobiacim v oblasti Dolnej Núbie v 14. storočí. Jeho intronizácia a pôsobenie sú doložené unikátnym súborom dokumentov, ktoré sa zachovali v jeho hrobe v Kasr Ibrim. Tieto zvitky, napísané v bohairskom dialekte koptského jazyka, sú významným dôkazom, že núbijská cirkev zostávala pod jurisdikciou Koptskej ortodoxnej cirkvi až do konca 14. storočia.

 Život 
Pri archeologickom výskume jeho hrobu boli pod telom objavené dva zvitky, každý obsahujúci päť listov. Jeden zvitok bol napísaný v koptčine (s niekoľkými riadkami v gréčtine), druhý v arabčine. Prvý list pochádza od Gabriela IV. z Alexandrie, alexandrijský patriarcha a koptský pápež, ktorý informoval núbijských veriacich, že Timotej bol zvolený za nástupcu zosnulého biskupa Athanasia. Tento zvitok predstavuje jediný známy príklad použitia bohairského dialektu koptčiny v stredovekej Núbii. Timotej prijal biskupskú vysviacku v Chráme Panny Márie v Káhire. Patriarcha Gabriel IV. ho následne intronizoval v Chráme svätého Viktora v Kamule v oblasti Nakada. Timotej pravdepodobne predtým pôsobil ako igumen monastiera. Ďalšie štyri listy napísali koptskí biskupi, ktorí boli svedkami jeho vysviacky a intronizácie, medzi nimi Athanasios z Kusu, Michael z Atribu a Marek z Kiftu.

Hoci Timotej bol biskup z Farasu, jeho skutočné sídlo bolo v Kasr Ibrim. Je nepravdepodobné, že by vôbec navštívil Faras. Dátum smrti nie je známy, ale pravdepodobne zomrel krátko po príchode do Kasr Ibrim. Timotej bol pochovaný v severnej krypte chrámu v Kasr Ibrim. Jeho telo ležalo na zvitkoch a pod železným krížom. Na rozdiel od tradície nebol pochovaný v liturgickom rúchu, ale vo všednom odeve, ktorý pravdepodobne používal pri cestách: bavlnené nohavice, ľanová tunika, modrý vlnený plášť s kapucňou. Na zadnej strane plášťa bol prišitá tapiséria s geometrickým vzorom v bielej, žltej, čiernej a modrej farbe (27 × 101 cm). Písomnosti dokazujú, že núbijská cirkev zostávala pod jurisdikciou Koptskej cirkvi až do konca 14. storočia. Ide o posledný známy písomný dôkaz o tejto podriadenosti. Zvitky sú dnes uložené v Koptskom múzeu v Káhire. Pohrebné oblečenie sa nachádza v zbierkach The British Museum v Londýne.

 Referencie 


 Ďalšia literatúra 



 Externé odkazy 
 Železný kríž Timoteja v zbirekach The British Museum (po anglicky)

Kategória:Narodenia v 14. storočí
Kategória:Úmrtia v 14. storočí
Kategória:Kresťanskí mnísi
Kategória:Biskupi Koptskej ortodoxnej cirkvi